CELEX: 62009CA0302
Language: fi
Date: 2009-07-30 00:00:00
Title: Asia C-302/09: Kanne 30.7.2009 — Euroopan yhteisöjen komissio v. Italian tasavalta

24.10.2009   
            
            
               FI
            
            
               Euroopan unionin virallinen lehti
            
            
               C 256/10
            
         Kanne 30.7.2009 — Euroopan yhteisöjen komissio v. Italian tasavalta
   (Asia C-302/09)
   2009/C 256/19
   Oikeudenkäyntikieli: italia
   
      Asianosaiset
   
   
      Kantaja: Euroopan yhteisöjen komissio (asiamiehet: V. Di Bucci ja E. Righini)
   
      Vastaaja: Italian tasavalta
   
      Vaatimukset
   
   
               —
            
            
               On todettava, ettei Italian tasavalta ole noudattanut sosiaaliturvamaksujen alentamista koskevien lakien nro 30/1997 ja nro 206/1995 mukaisista Venetsian ja Chioggian alueella sijaitseviin yrityksiin kohdistuvista tukitoimenpiteistä (tiedoksiannettu numerolla K(1999) 4268; EYVL L 150, 23.6.2000, s. 50) 25.11.1999 tehdyn komission päätöksen 2, 5 ja 6 artiklan eikä EY:n perustamissopimuksen mukaisia velvoitteitaan, koska se ei ole asetetussa määräajassa toteuttanut kaikkia toimenpiteitä tällä päätöksellä lainvastaiseksi ja yhteismarkkinoille soveltumattomaksi katsotun tukijärjestelmän poistamiseksi ja tämän järjestelmän perusteella maksetun tuen takaisinperimiseksi tuensaajilta.
            
         
               —
            
            
               Italian tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Määräaika, jonka kuluessa Italian olisi pitänyt poistaa järjestelmä ja periä lainvastainen tuki takaisin, päättyi kaksi kuukautta päätöksen tiedoksiantamisen jälkeen. Vaikka tästä on kulunut jo yhdeksän vuotta, Italian viranomaiset ovat takaisinperineet alle 2 prosenttia.